पाएं अपने शहर की ताज़ा ख़बरें और फ्री ई-पेपरडाउनलोड करें
डीएम अवनीश कुमार सिंह ने सोमवार को समाहरणालय स्थित संवाद कक्ष में पत्रकारों को संबोधित किया। उन्होंने कहा कि हमने राज्य सरकार व केन्द्र सरकार के द्वारा कोविड मेनेजमेंट की एसओपी जिला के वेबसाइट पर डाल दिया है। जिला के लोग उसे पढ़ कर घर पर ही प्राथमिक उपचार कर सकते हैं। साथ ही उनकी जानकारी वैज्ञानिक बनाने का यह साधन है। ताकि वे अफवाहों व झोला छाप डाॅक्टर के इलाज से अपने परिजनों को बचा सकते हैं।
उन्होंने कहा कि इस गाइडलाइन के मुताबिक हल्के लक्षण वाले सस्पेक्ट लोग पारासीटामोल की गोली, विटामिन सी की गोली, जिंक की गोली, लिवोसिट्राजिन व मोनटेकुलास्ट की गोली लेकर घर पर ही इलाज कर सकते हैं। अगर सिमटम जारी रहता है तो वे मोहली स्थित कोविड केयर सेंटर जा सकते हैं। जहां जानकार डाॅक्टर उनका इलाज करेंगे। अगर स्थिति तब भी नहीं सुधरती है तो वे सदर अस्पताल स्थित डेडिकेटेड कोविड हेल्थ सेंटर आ सकते है, जहां सारी सुविधाएं है।
उन्होंने कहा कि हमारे पास 45 बड़े ऑक्सीजन सिलेंडर मौजूद है जबकि 203 छोटे सिलेंडर व 65 आक्सीजन कंसेंटेटर मौजूद है। कहा कि जमुई में आक्सीजन की कोई कमी नहीं है। उन्होंने कहा कि कोरोना का अंतिम इलाज तो वैक्सीनेशन ही है। उन्होंने कहा कि अब राज्य ने पत्रकारों को भी फ्रंटलाइन वर्कर में शामिल कर दिया है। आपलोगों के वैक्सीनेशन का प्रबंध डीपीआरओ राघवेन्द्र कुमार दीपक करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn